My ouers tree af – kan ek dit bekostig?Argieffoto (Foto: stevepb, Pixabay) Deur Marinelda van Niekerk ŉ Week gelede konsulteer ek met ŉ kliënt oor sy boedelbeplanning. Ná ongeveer 45-jaar se harde werk bevind hy homself op die nippertjie van aftrede en het hy slegs ŉ pensioenfonds om daarvoor te wys. Dit laat my met die vraag – gaan dit genoeg wees om sy leefstyl te onderhou en het sy kinders genoeg voorsiening gemaak om vir Pa te sorg? Die term “toebroodjie-generasie” begin al hoe meer prominent word. Hierdie term verwys na volwassenes wat nie net omsien na hulle kinders se behoeftes en versorging nie, maar ook na dié van hulle ouers. Ongeveer 30% van Suid-Afrikaanse huishoudings word bewoon deur multigenerasies. Dit is tipies ŉ huishouding wat bestaan uit ouers, kinders, kleinkinders en so meer. Suid-Afrika se werkloosheidsyfer staan op ongeveer 43.1% en ons word deur ŉ dreigende ekonomiese depressie in die gesig gestaar. Staan ons, die toebroodjie-generasie, ŉ kans? Dit is nooit te vroeg om vir aftrede te begin beplan nie en dit is nou meer as ooit van belang om nie net vir jouself te beplan nie, maar ook vir jou geliefdes. Die dae van “Ek het vir jou gesorg en nou moet jy vir my sorg” is nog lank nie verby nie. Ek stel dus voor dat jy pro-aktief moet wees en voorsorg tref vir die toekoms. Jy en jou ouers kan gerus die volgende oorweeg: Die kort en die lank is dat ons elke dag hierdie realiteit beleef. Pak dus die bul by die horings en spreek hierdie realiteit aan voor dit te laat is. Besoek Everest Wealth vir meer inligting.